open-index/open-wikipedia-markdown huggingface dataset:
कर्ट वुदरिक

**कर्ट वुडरिक** (अंग्रेज़ी: **Kurt Wüthrich**,जर्मन उच्चारण: कुर्ट व्यू-थरिख या कुर्ट वुथरिख, जन्म 4 अक्टूबर 1938) एक प्रसिद्ध स्विस रसायनज्ञ और जैवभौतिक विज्ञानी हैं। उन्हें मुख्यतः **घुलनशील प्रोटीनों की त्रिविम (3D) संरचना निर्धारण के लिए नाभिकीय चुंबकीय अनुनाद (NMR) स्पेक्ट्रोस्कोपी** के क्षेत्र में किए गए उनके अग्रणी कार्य के लिए जाना जाता है।

उन्हें २००२ में जॉन बेनेट फेन और कोइची तनक के साथ संयुक्त रूप से रसायन शास्त्र में नोबेल पुरस्कार से सम्मानित किया गया। यह पुरस्कार उन्हें इस कारण प्रदान किया गया क्योंकि उन्होंने ऐसी तकनीकें विकसित कीं जिनसे **जैव-अणुओं की संरचना और कार्य का अध्ययन घोल में रहते हुए किया जा सकता है**, जिससे जीवित प्रणालियों को अधिक वास्तविक रूप में समझा जा सका।
### प्रारंभिक जीवन और शिक्षा
कर्ट वुडरिक का जन्म **आरबन (Aarberg), स्विट्ज़रलैंड** में हुआ। उन्होंने अपनी प्रारंभिक शिक्षा स्विट्ज़रलैंड में ही प्राप्त की और आगे जाकर **बर्न विश्वविद्यालय** तथा **बासेल विश्वविद्यालय** से उच्च शिक्षा प्राप्त की। उन्होंने रसायन विज्ञान में डॉक्टरेट (Ph.D.) की उपाधि **1964** में अर्जित की।

### वैज्ञानिक योगदान
वुडरिक ने **NMR स्पेक्ट्रोस्कोपी** को जीव विज्ञान और रसायन विज्ञान के अध्ययन का एक सशक्त उपकरण बना दिया। उनकी सबसे प्रसिद्ध उपलब्धि है —

* **प्रोटीन और न्यूक्लिक एसिड की त्रिविम संरचना को घोल में अध्ययन करने की विधि का विकास**।  इससे पहले, प्रोटीन की संरचना का अध्ययन केवल **क्रिस्टलीकरण** के बाद ही किया जा सकता था (जैसे कि एक्स-रे क्रिस्टलोग्राफी में)। वुडरिक के कार्य ने जीवविज्ञान में क्रांति ला दी क्योंकि उन्होंने दिखाया कि प्रोटीन की संरचना को **उसकी प्राकृतिक अवस्था (घोल में)** में भी जाना जा सकता है।

### शैक्षणिक और व्यावसायिक जीवन
वुडरिक ने कई प्रतिष्ठित संस्थानों में कार्य किया है, जिनमें प्रमुख हैं:

* **ईटीएच ज्यूरिख (ETH Zurich)** — स्विट्ज़रलैंड का अग्रणी प्रौद्योगिकी संस्थान।
* **स्क्रिप्स रिसर्च इंस्टीट्यूट (The Scripps Research Institute)** — संयुक्त राज्य अमेरिका।

उन्होंने कई वैज्ञानिक पत्रिकाओं में शोध लेख प्रकाशित किए और NMR तकनीक पर अनेक शोधार्थियों को प्रशिक्षित किया।

### पुरस्कार और सम्मान

* **नोबेल पुरस्कार (2002)** – NMR स्पेक्ट्रोस्कोपी के विकास में योगदान के लिए।
* **वुल्फ पुरस्कार (1991)** – रसायन विज्ञान के क्षेत्र में।
* **ओ. सी. टैनर पुरस्कार**, **गार्डनर फाउंडेशन पुरस्कार**, और अन्य अनेक अंतर्राष्ट्रीय सम्मान।

### निष्कर्ष
कर्ट वुडरिक के कार्यों ने न केवल रसायन विज्ञान बल्कि जीवविज्ञान और चिकित्सा के क्षेत्रों में भी गहरा प्रभाव डाला है। उनकी खोजों की बदौलत वैज्ञानिक अब यह समझ सकते हैं कि **प्रोटीन, एंजाइम और अन्य जैव-अणु किस प्रकार कार्य करते हैं**, जिससे **नई दवाओं** और **चिकित्सीय पद्धतियों** के विकास का मार्ग प्रशस्त हुआ है।
## सन्दर्भ

श्रेणी:1938 में जन्मे लोग
श्रेणी:रसायन विज्ञान में नोबेल विजेता
सिडनी ब्रेनर

**सिडनी ब्रेनर** (, जन्म: 13 जनवरी 1927 मृत्यु:8 अप्रैल 2019) एक दक्षिण अफ्रीकी जीवविज्ञानी हैं जिन्हें २००२ में हावर्ड रॉबर्ट होर्वित्ज़ और जॉन सल्सटन के साथ संयुक्त रूप से चिकित्सा का नोबेल पुरस्कार दिया गया।

## सन्दर्भ

श्रेणी:1927 में जन्मे लोग
श्रेणी:नोबेल पुरस्कार विजेता जीवविज्ञानी
जॉन सल्सटन

**जॉन एडवर्ड सल्सटन** ( 27 मार्च 1942 – 6 मार्च 2018) एक ब्रितानी जीवविज्ञानी थे जिन्हें २००२ में सिडनी ब्रेनर और हावर्ड रॉबर्ट होर्वित्ज़ के साथ संयुक्त रूप से चिकित्सा का नोबेल पुरस्कार दिया गया।

## सन्दर्भ

श्रेणी:1942 में जन्मे लोग
श्रेणी:नोबेल पुरस्कार विजेता जीवविज्ञानी
श्रेणी:२०१८ में निधन
नॉर्थ ईस्ट इंग्लैंड

**नॉर्थ ईस्ट इंग्लैंड** इंग्लैंड के नौ आधिकारिक क्षेत्रों में से एक है। क्षेत्र या रीज़न सांख्यिकीय उद्देश्यों के लिए इंग्लैंड की प्रथम स्तर की खण्डीय इकाई है। इसमें नॉर्थम्बरलैंड, काउंटी डरहम और टाइन एंड वेयर काउंटियाँ आती हैं। टाइनसाइड जो कि आंशिक रूप से नॉर्थ यॉर्कशायर में आता है, नॉर्थ ईस्ट इंग्लैंड का सबसे बड़ा शहरी क्षेत्र है।

## बाहरी कड़ियाँ
* नॉर्थ ईस्ट इंग्लैंड सरकार
* एसोसिएशन ऑफ़ नॉर्थ ईस्ट काउंसिल्स

श्रेणी:इंग्लैंड के क्षेत्र
रॉड्रिक मैक्कीनन

**रॉड्रिक मैक्कीनन** ( जन्म: 19 फ़रवरी 1956) रॉकफेलर विश्वविद्यालय में आण्विक तंत्रिका जीव विज्ञान और जैव भौतिकी के प्रोफेसर हैं जिन्हें २००३ में पीटर एग्रे के साथ संयुक्त रूप से रसायन शास्त्र में नोबेल पुरस्कार से सम्मानित किया गया।

## सन्दर्भ

श्रेणी:1956 में जन्मे लोग
श्रेणी:रसायन विज्ञान में नोबेल विजेता
श्रेणी:अमेरिकी रसायनज्ञ
जॉन बेनेट फेन

**जॉन बेनेट फेन** (जून 15, 1917 – दिसम्बर 10, 2010) एक अमेरिकी रसायनज्ञ थे। उन्हें २००२ में कोइची तनक और कर्ट वुदरिक के साथ संयुक्त रूप से रसायन शास्त्र में नोबेल पुरस्कार से सम्मानित किया गया।

## सन्दर्भ

श्रेणी:1917 में जन्मे लोग
श्रेणी:२०१० में निधन
श्रेणी:रसायन विज्ञान में नोबेल विजेता
श्रेणी:अमेरिकी रसायनज्ञ
पीटर एग्रे

**पीटर एग्रे** ( जन्म जनवरी 30, 1949) अमेरिकी चिकित्सक, प्रोफेसर और आण्विक जीवविज्ञानी हैं जिन्हें २००३ में रॉड्रिक मैक्कीनन के साथ संयुक्त रूप से रसायन शास्त्र में नोबेल पुरस्कार से सम्मानित किया गया।

## सन्दर्भ

श्रेणी:1949 में जन्मे लोग
श्रेणी:रसायन विज्ञान में नोबेल विजेता
श्रेणी:अमेरिकी रसायनज्ञ
कोइची तनक

**कोइची तनक** (田中 耕, जन्म 3 अगस्त 1959) एक जापानी अभियन्ता हैं। उन्हें २००२ में जॉन बेनेट फेन और कर्ट वुदरिक के साथ संयुक्त रूप से रसायन शास्त्र में नोबेल पुरस्कार से सम्मानित किया गया।

## सन्दर्भ

श्रेणी:1959 में जन्मे लोग
श्रेणी:रसायन विज्ञान में नोबेल विजेता
क्लाइव ग्रेंजर

**क्लाइव ग्रेंजर** ( 4 सितम्बर 1934 – 27 मई 2009) एक ब्रितानी अर्थशास्त्री हैं। उन्हें २००३ में अर्थशास्त्र में रॉबर्ट फ्राई एंगल तृतीय के साथ नोबेल पुरस्कार से सम्मानित किया गया। 

## सन्दर्भ

श्रेणी:1934 में जन्मे लोग
श्रेणी:२००९ में निधन
श्रेणी:अर्थशास्त्र में नोबेल पुरस्कार विजेता
शिरीन एबादी

**शिरीन एबादी** ( जन्म 21 जून 1947) एक ईरानी मानवाधिकार कार्यकर्ता, वकील एवं भूतपूर्व न्यायाधीश हैं। उन्हें 2003 में शांति के लिए नोबेल पुरस्कार से सम्मानित किया गया। शिरीन प्रथम मुसलमान महिला नोबेल पुरस्कार विजेता थीं।

## सन्दर्भ

श्रेणी:अर्थशास्त्र में नोबेल पुरस्कार विजेता
श्रेणी:1947 में जन्मे लोग
श्रेणी:नोबल शांति पुरस्कार के प्राप्तकर्ता
पीटर मैन्सफील्ड

**पीटर मैन्सफील्ड** (; ९ अक्टूबर १९३३ – ८ फ़रवरी २०१७) एक अंग्रेज़ चिकित्सक थे।  उन्हें एम॰आर॰आई॰ की खोज के लिए वर्ष २००३ में पॉल क्रिस्चियन लौटरबर के साथ चिकित्सा का नोबेल पुरस्कार से सम्मनित किया गया था। मैंन्सफील्ड नॉटिंघम विश्वविद्यालय में प्रोफेसर थे।

## सन्दर्भ

श्रेणी:1933 में जन्मे लोग
श्रेणी:नोबेल पुरस्कार विजेता जीवविज्ञानी
पॉल लौटरबर

**पॉल क्रिस्चियन लौटरबर** ( मई 6, 1929 – मार्च 27, 2007) एक अमेरिकी रसायनज्ञ थे। उन्हें २००३ में पीटर मैन्सफील्ड के साथ चिकित्सा का नोबेल पुरस्कार से सम्मनित किया गया था।

## सन्दर्भ

श्रेणी:1929 में जन्मे लोग
श्रेणी:२००७ में निधन
श्रेणी:नोबेल पुरस्कार विजेता जीवविज्ञानी
जेसी जे

**जेसिका एलेन कोर्निश** (मार्च 1988 जन्म 27),**जेसी जे** एक अंग्रेजी गायक और गीतकार है।

## जीवन और कैरियर
## संगीत-शैली और प्रभाव
### प्रेरणा
### वीडियोग्राफी
## शैली और छवि
## अन्य उपक्रम
### उत्पाद और अनुमोदन
### परोपकार
## सन्दर्भ
## बाहरी कड़ियाँ
## इन्हें भी देखें

*
*
*
*बीबीसी ऑनलाइन पर जेसी जे का पृष्ठ

श्रेणी:जीवित लोग
श्रेणी:अंग्रेजी पॉप गायक
श्रेणी:1988 में जन्मे लोग
चित्रा रामकृष्ण

**चित्रा रामकृष्ण** (जन्म: 1963) भारत के प्रमुख शेयर बाजार नेशनल स्टॉक एक्सचेंज (एनएसई) की मुख्य कार्यकारी एवं प्रबंध निदेशक हैं। वे विश्व की उन गिनी चुनी महिला अधिकारियों में से एक हैं, जो शेयर बाजारों की प्रमुख हैं। एनएसई यानि नेशनल स्टॉक एक्सचेंज की एमडी और सीईओ चित्रा *रामकृष्ण* ने 02-12-2016 को इस्तीफा दे दिया है।

एनएसई 1992 में बनी और 1994 में परिचालन में आई। 50 वर्षीय चित्रा नेशनल स्टॉक एक्सचेंज से 1991 में जुडने वाली चित्रा नेशनल स्टॉक एक्सचेंज (एनएसई) की 1990 के दशक में स्थापना करने वाली टीम में शामिल रही हैं। वे उस टीम का भी हिस्सा थीं जिसने 1987 में प्रतिभूति बाजार नियामक सेबी के लिए कानूनी ढांचे का मसौदा तैयार किया था। नवंबर 2012 में एनएसई के निदेशक मंडल ने चित्रा की पदोन्नति का फैसला किया। उस समय वे संयुक्त प्रबंध निदेशक थीं।

 

अमेरिकी पत्रिका 'फॉर्चून' के अक्टूबर 2013 अंक में जारी विश्व की 50 शक्तिशाली महिलाओं की सूची में चार भारतीय महिलाएं शामिल हैं। इनमें आईसीआईसीआई बैंक की मुख्य कार्यकारी अधिकारी चंदा कोचर चारों भारतीय महिलाओं में शीर्ष पर हैं, जबकि एक पृथक अमेरिकी सूची में पेप्सिको की अध्यक्ष इंद्रा नूई को दूसरा स्थान दिया गया है। फॉर्चून में जारी अंतर्राष्ट्रीय स्तर पर शक्तिशाली महिलाओं की सूची के अनुसार चंदा कोचर को चौथी वरीयता दी गई है और उनके बाद नेशनल स्टॉक एक्सचेंज (एनएसई) की अध्यक्ष चित्रा रामकृष्णा को 17वें, एक्सिस बैंक की शिखा शर्मा को 32वें एवं एचएसबीसी बैंक की नैना लाल किदवई को 42वें स्थान पर रखा गया है। 

## सन्दर्भ

## बाहरी कड़ियाँ
*वेब दुनिया हिन्दी:चित्रा रामकृष्ण एनएसई की चीफ

श्रेणी:जीवित लोग
श्रेणी:1963 में जन्मे लोग
श्रेणी:भारत की अर्थव्यवस्था
श्रेणी:भारतीय महिलाएँ
यशोवर्मन् प्रथम

right|thumb|300px|यशोवर्मन् प्रथम् की मूर्ति
**यशोवर्मन् प्रथम** (ख्मेर: ព្រះបាទយសោវរ្ម័នទី១) अंगकोर का राजा था। सिंहासन पर बैठने से पूर्व इसका नाम 'यशोवर्धन' था। उसका राज्यकाल ८८९ से ९१० तक था। उसने कंबुज के गौरव को बढ़ाया।

## परिचय
यशोवर्मन्‌ की अनेक विजयों का अभिलेखों में उल्लेख है। यह भी कहा गया है कि उसने एक समुद्री बेड़ा भेजा। उसने पराजित नृपों को फिर से अधिकार दिया और उनकी पुत्रियों से विवाह किया। किंतु स्पष्ट विवरण के अभाव में इन उल्लेखों का अधिक महत्व नहीं है। उसने साम्राज्य की सीमाओं में कोई विस्तार नहीं किया किंतु उसे वैसा ही बनाए रखा। उसके राज्य की उत्तरी सीमा चीन तक पहुँच गई थी। पूर्व में चंपा से पश्चिम में मेनम और सालवीन नदियों के बीच के पर्वतों तक और दक्षिण में समुद्र तक इसका राज्य फैला था।

उसने यशोधर गिरि (फ्राम बाखोन) पर एक नई राजधानी बसाई जो पहले कंबुपुरी और बाद में यशोधरपुर के नाम से प्रसिद्ध हुई। इसमें अंकोर थोम का बहुत बड़ा भाग सम्मिलित था। यह स्थान कंबुज की शक्ति और संस्कृति की स्थापना का उचित श्रेय मिलना चाहिए। यशेवर्मन्‌ के बहुसंख्यक लेखों में इस नई संस्कृति की झलक मिलती है। इन लेखों की भाषा उत्कृष्ट काव्यात्मक संस्कृत है। इनसे ज्ञात होता है कि संस्कृत साहित्य के विभिन्न अंगों का समुचित अध्ययन होता था। विद्वानों को प्रश्रय देने के साथ ही यशोवर्मन्‌ स्वयं उच्चकाटि का विद्वान्‌ था। उसने वामशिव नाम के विद्वान से विविध काव्यों और शास्त्रों की शिक्षा प्राप्त की थी। एक अभिलेख में उसकी तुलना पाणिनि से की गई है और महाभाष्य पर रची उसकी एक टीका का उल्लेख है। उसके धार्मिक विचार उदार थे। स्वयं शैव होते हुए भी उसने वैष्णव और बौद्ध धर्मों का समान आदर किया। विभिन्र संप्रदायों के लिए उसने पृथक आश्रम बनवाए और उनके लिये उचित व्यवस्था भी की। कला के क्षेत्र की उन्नति आश्रमों के अतिरिक्त तड़ागों और मंदिरों के निर्माण से सिद्ध होती है। उसने राजधानी के उत्तर में एक तड़ाग के बीच एक विहार निर्भित करा कर उसमें अपने पूर्वजों की मूर्तियाँ स्थापित कीं।

## इन्हें भी देखें
*यशोवर्मन् द्वितीय

श्रेणी:कंबोडिया का इतिहास
मीनाक्षी लेखी

**मीनाक्षी लेखी** एक भारतीय राजनीतिज्ञा और वकील हैं। वो भारतीय जनता पार्टी की राष्ट्रीय प्रवक्ता एवं उच्चतम न्यायालाय में वकील हैं।
## सन्दर्भ

## बाहरी कड़ियाँ
* 
* 

श्रेणी:भारतीय जनता पार्टी के राजनीतिज्ञ
श्रेणी:दिल्ली के लोग
श्रेणी:१६वीं लोक सभा के सदस्य
श्रेणी:१७वीं लोक सभा के सदस्य
श्रेणी:1967 में जन्मे लोग
श्रेणी:जीवित लोग
यशोवर्मन् द्वितीय

**यशोवर्मन्‌ द्वितीय** (ख्मेर: យសោវរ្ម័នទី២) 1160 से 1166 तक कमेर साम्राज्य का शासक था। वह सूर्यवर्मन् द्वितीय का उत्तराधिकारी था। 

यशोवर्मन्‌ द्वितीय १२वीं शताब्दी के मध्य में हुआ था। उसके समय में भरतराहु संबुद्धि नामके व्यक्ति के विद्रोह ने भीषण रूप लिया किंतु श्रींद्रकूमार ने जो जयवर्मन्‌ सप्तम का पुत्र था उसे दबा दिया। राज्य की शक्ति फिर भी इतनी संगठित थी कि यशोवर्मन्‌ ने श्रींद्रकुमार के नेतृत्व में तो सफलता मिली किंतु श्रींद्रकुमार को विफल होकर लौटना पड़ा। यशोवर्मन्‌ का दूसरा अभियान श्रींद्रकुमार के पिता जयवर्मन्‌श् के आरम्भ हुआ। किंतु इसी बीच ११६४ ई० में त्रिभुवनादित्य नाम के व्यक्ति ने विद्रोह कर यशेवर्मन्‌ का वध किया और सिंहासन पर अधिकार कर लिया।

## इन्हें भी देखें
*यशोवर्मन् प्रथम
*यशोवर्मन्

श्रेणी:कंबोडिया का इतिहास
अगामेमनन

right|thumb|300px|अगोम्नान का मुखौटा

यूनानी मिथकों में **अगामेम्नान** (Agamemnon  /æɡəˈmɛmnɒn/ ; ग्रीक: Ἀγαμέμνων)  एक होमरीय वीर है जो राजा अत्रियस का पुत्र है। वह  संभवतः ऐतिहासिक व्यक्ति था। इलियड में उसे यूनान के एकियाई और मिकीनी राज्यों का स्वामी कहा गया है। स्पार्ता में उसकी पूजा 'ज्यूस अगामेम्नान' के नाम से होती थी। 

यह अत्रियस और इरोप का पुत्र और मेनेलास का भाई था। पिता की हत्या के बाद भाइयों ने स्पार्ता के राजा की शरण ली, फिर वहाँ के राजा की सहायता से अगामेम्नान ने पिता का राज्य पुन प्राप्त कर उसे बढ़ाया और ग्रीस में राजाओं में प्रधान बन गया। स्पार्ता के राजा तिंदेरस की कन्याएँ इन दोनों भाइयों से ब्याही थीं। पश्चात् मेनेलास, तिंदेरस का उत्तराधिकारी हुआ और यह उसका सहायक। भाई के पत्नी हेलेन के त्राय के पेरिस द्वारा अपहरण के प्रतिकार में यूनानी राजाओं को निमंत्रित कर अगामेम्नान ने त्राय के युद्ध का नेतृत्व किया। त्राय विजय के बाद स्वदेश लौटने पर उसकी पत्नी के प्रेमी आगस्तस ने इसकी हत्या कर दी। उसकी कब्र मिकीनी के खंडहरों में दिखाई जाती है, जिसे त्राय का पुनरुद्धार करने वाले पुराविद् श्लीमान ने खोद निकाली थी। पर उस कब्र की सत्यता प्रमाणित नहीं।

श्रेणी:यूनानी मिथक
इच्छाशक्ति

मनोविज्ञान के सन्दर्भ में **इच्छाशक्ति** या **संकल्प** (विल / Will या Volition) वह संज्ञानात्मक प्रक्रम है जिसके द्वारा व्यक्ति किसी कार्य को किसी विधि का अनुसरण करते हुए करने का प्रण करता है। संकल्प मानव की एक प्राथमिक मानसिक क्रिया है। इसके अलावा प्रभावन (affection), अभिप्रेरण (motivation), अभिज्ञान (cognition या thinking) भी मानव के प्राथमिक मानसिक क्रियाएँ हैं।

इच्छाशक्ति या संकल्प संदिग्ध अभिधार्थ (अंबीग्युअस कॉनोटेशन) से संबंधित एक विवादास्पद शब्द है। युक्तिमूलक मनोविज्ञान (रेशनल साइकॉलॉजी) में इच्छाशक्ति एक केंद्रीय अवधारणा या प्रत्यय मानी जाती है। आमूल परिवर्तनवादी व्यवहारवाद अथवा आचरणवाद (रैडिकल बिहेवियरिज्म) में इसे सर्वाधिक शक्तिशाली उद्दीपन की संज्ञा दी गई है और दार्शनिक मनोविज्ञान में इसे मानसिक क्षमता बताया गया है। हालाँकि आधुनिक मनोविज्ञान में निर्यातवाद या संकल्पवाद (डिटरमिनिज्म) से महत्वपूर्ण आशय ग्रहण किया जाता है, तो भी अनेक समसामयिक मनोवैज्ञानिक इच्छाशक्ति किंवा संकल्प को मनोविज्ञान के क्षेत्र से बाहर मानते हैं क्योंकि अधुनातन शोध के आधार पर इच्छा नाम की शक्ति का अस्तित्व ही पूरी तरह नकार दिया गया है।

इच्छाशक्ति से सम्बन्धित अधिकांश संकल्पनाएँ इच्छाशक्ति को क्रियाओं के एक सुविचारित नियन्त्रण की प्रक्रिया के रूप में समझते हैं और मानते हैं कि बाद में यह स्वतःस्फूर्त (automatized) हो जाती है।

श्रेणी:मानसिक प्रक्रम
भारतीय आम चुनाव, २००४

** भारतीय आम चुनाव २००४** भारत में केंद्रीय सरकार चुनने के लिए २० अप्रैल से १० मई तक चार चरणों में हुआ चुनाव था। इसमें लगभग ६७ करोड़ मतदाताओं को १४ वीं भारतीय लोकसभा के ५४५ सदस्यों का निर्वाचन करना था। १३ मई को चुनाव परिणाम आने पर सत्तारूढ़ भारतीय जनता पार्टी के नेतृत्व वाला राष्ट्रीय जनतां६िक गठबंधन पराजित हो गया था। भारतीय राष्ट्रीय कांग्रेस अपने गठबंधन के साथ ३३५ सदस्यों के चुने जाने के साथ सामान्य बहुमत पाने में सफल रहा था लोकसभा के साथ ही साथ ७ राज्यों की विधानसभाों के लिए भी मतदान हुआ था।

## टिप्पणी

## सन्दर्भ
इब्रानी लिपि

right|thumb|300px|दसवीं शताब्दी में लिखी हिब्रू बाइबल का एक लघु अंश
**हिब्रू लिपि** (हिब्रू भाषा: אָלֶף־בֵּית עִבְרִי, आलेफ़–बैथ़ इ'ब़्री) का प्रयोग हिब्रू भाषा सहित अन्य यहूदी भाषाओं को लिखने में होता है। इसे यहूदी लिपि, वर्गाकार लिपि, शिलाखन्द लिपि, या ऐतिहासिक रूप से अरामीयाई लिपि कहते हैं। यीदीश भाषा, लादिनो तथा यहूदी–अरबी यहूदी भाषाएँ इसी में लिखी जाती हैं। इब्रानी लिपि की क्षैतिज अभिविन्यास की दिशा दाएँ से बाएँ की ओर और लम्बवत अभिविन्यास की दिशा ऊपर से नीचे लिखी और पढ़ी जाती है।

हिब्रू लिपि के दो रूप प्रयोग किए जाते रहे हैं— मूल इब्रानी लिपि तथा आधुनिक इब्रानी लिपि जो वर्गाकार दिखती है।

## वर्णमाला

## इन्हें भी देखे

* इब्रानी भाषा

## सन्दर्भ
रग्बी यूनियन विश्व कप

**रग्बी यूनियन विश्व कप**, (अथवा- **रग्बी विश्व कप**) एक रग्बी यूनियन प्रतियोगिता है, जो हर ४ वर्ष बाद शीर्ष अंतरराष्ट्रीय टीमों के बीच खेली जाती है। यह प्रतियोगिता सर्वप्रथम १९८७ में न्यूजीलैंड और ऑस्ट्रेलिया द्वारा सह-आयोजित की गई थी। सबसे हाल की प्रतियोगिता २०१५ में इंग्लैंड में आयोजित की गई थी; जिसमें न्यूजीलैंड की राष्ट्रीय टीम-ऑल ब्लैक ने फाइनल में ऑस्ट्रेलिया को हराकर विश्व कप जीता।

विजेताओं को विलियम वेब एलिस कप से सम्मानित किया जाता है, यह कप विलियम वेब एलिस पर नामित है जो कि, एक लोकप्रिय मिथक के अनुसार, रग्बी स्कूल छात्र थे और जिन्होंने एक फुटबॉल मैच के दौरान गेंद को उठा रग्बी का आविष्कार किया। इस विश्व कप प्रतियोगिता को न्यूजीलैंड ने इसे तीन बार, ऑस्ट्रेलिया और दक्षिण अफ्रीका ट्रॉफी दो बार और इंग्लैंड ने एक बार जीता है।

यह टूर्नामेंट, *रग्बी विश्व कप लिमिटेड* द्वारा आयोजित किया जाता है, जो खुद पूरी तरह से इस खेल की अंतरराष्ट्रीय शासी निकाय इंटरनेशनल रग्बी बोर्ड (*आईआरबी*) द्वारा नियंत्रित हैं। जापान २०१९ में टूर्नामेंट की मेजबानी करेगा।

## 1st winner RWC
South Africa 
Run-up England
Final score 32-12
Date-02-11-2019 Saturday विजेताओं की सूची ==

* *aet*: अतिरिक्त समय के बाद

## टीम प्रदर्शन

## उपस्थिति

नोट्स:
* १९९९ रग्बी यूनियन विश्व कप की औसत उपस्थिति अगले २००२ फीफा विश्व कप की औसत उपस्थिति पार कर गई।
* न्यूजीलैंड में २०११ रग्बी यूनियन विश्व कप में उपस्थिति में सबसे बड़ी गिरावट देखी गयी।

## आय

नोट्स:
* सूचीबद्ध आय संख्या ब्रिटिश पाउंड स्टर्लिंग के करोड़ों में हैं। सभी आंकड़े निकटतम पूर्ण संख्या में गोल हैं।
* टिकट बिक्री मेजबान देश के लिए आय हैं। टेलिविजन का प्रसारण और प्रायोजन, *इंटरनेशनल रग्बी बोर्ड* के लिए राजस्व हैं।

## सन्दर्भ

## बाहरी कड़ियाँ

* रग्बी यूनियन विश्व कप की आधिकारिक साइट
* विश्व रग्बी की आधिकारिक साइट

श्रेणी:रग्बी यूनियन
श्रेणी:अंतर्राष्ट्रीय खेल प्रतिस्पर्धा
असमिया चलचित्र

**असमिया चलचित्रपट** या **असमिया सिनेमा**, असमिया भाषा का चलचित्र उद्योग है, जो मुख्य तौर पर असम (भारत) में देखा जाता है। इसकी शुरुआत १९३५ में ज्योतिप्रसाद आगरवाला द्वारा बनाई गई फिल्म जॉयमोती के साथ हुई। उसके बाद असमिया चलचित्र का विकास करने में भाबेंदर नाथ सैकिया एवं जाहनू बरुआ प्रमुख हैंं। लंबे इतिहास और कलात्मक सफलताओं के बावजूद, असमिया सिनेमा भारत में राष्ट्रीय स्तर पर बहुत सफल नहीं रहा। हालाँकि असमिया फ़िल्मेंं कई बार राष्ट्रीय पुरस्कार जीत चुकी हैं। २१वीं सदी के शुरुआत में बड़े पर्दे पर बॉलीवुड शैली की असमिया फ़िल्में बनने लगीं। बाजार के पैमाने पर वह हिंदी चलचित्रों से बहुत पीछे है।

## इतिहास
#### १९३०
असमिया सिनेमा का अस्तित्व एक दूरदर्शी, रूपकोनवार ज्योतिप्रसाद आगरवाला, जो की एक प्रतिष्ठित कवि, नाटककार, संगीतकार और स्वतंत्रता सेनानी भी थे, की परिकल्पना से आरंभ हुआ| उन्होने असम की प्रथम फिल्म जॉयमोती के निर्माण में, चित्रालेखा मूवीटोन के बेनर तले, महत्वपूर्ण भूमिका निभाई थी। प्रशिक्षित तकनीशियनों की कमी के कारण ज्योतिप्रसाद ने अपनी पहली फिल्म में पटकथा लेखक, निर्देशक, नृत्य निर्देशक, संपादक, गीतकार, संगीत निर्देशक एवं सेट और कॉस्ट्यूम डिज़ाइनर का अतिरिक्त कार्यभार भी संभाला| यह फिल्म १० मार्च १९३५ में ₹६०००० के बजट के साथ पर्दर्शित की गयी। उस जमाने की बाकी हिन्दी फ़िल्मो की तरह इस फिल्म की भी पूरी प्रति गायब हो गयी। अल्ताफ़ मज़ीद ने निजी तौर पर प्रयास कर फिल्म के कुछ अंश को पुनः स्थापित किया है और उनके उपशीर्षक तेार किए है। जॉयमोती के भारी वितीय नुकसान के बावजूद एक दूसरी फिल्म इन्द्र्मलति को १९३७ और १९३८ के बीच फिल्माया गया जिसे १९३९ में पर्दर्शित की।
#### १९४०
विपरीत परिस्थितियो का मजबूती से सामना करते हुए अग्रवाल ने दो साल बाद अपनी दूसरी और आख़िरी फिल्म इंद्रमलती का निर्माण किया। असम के प्रसिद्ध गायक और संगीतकार भुपेन हजारिका ने इस फिल्म में उत्कृष्ट भूमिका निभाई। ज्योतीप्रसाद के निधन के बाद असमिया फ़िल्मो में कुछ समय के लिए खामोशी का दौर छा गया। लेकिन द्वितीय विश्व युद्ध के बाद असमिया फिल्म उद्योग में कुछ बदलाव आए। रोहिणी कुमार बरुआ ने इस बात का फयडा उठाते हुए १९४१ में एक प्रासंगिक एतिहसिक विषय पर मानोमेती बनाई। इसके बाद कई फ़िल्मे आई: पार्वती प्रसाद की रुपही (१९४६), कमाल नारायण चौधरी की बदन बरफ़ुकन (१९४७), फणी शर्मा की सिराज, असित सेन की बीपलाबी, प्रबिन फूकन की पर्घाट और सुरेश गोस्वामी की रुनूमी।
#### १९५०
पचास के दशक की सबसे उल्लेखनीय फिल्म पीयाली फूकन थी जिसे बाद में राष्ट्रीय पुरस्कार भी मिला। यह फिल्म रूप ज्योति प्रोडक्षन्स के तत्वावधान में प्रख्यात फिल्म निर्माता गाम प्रसाद अगरवाल द्वारा निर्मित की गयी थी| फिल्म का निर्देशन फणी शर्मा ने किया और भूपेन हज़ारीका इस के संगीतकार थे। यह फिल्म एक स्वतंत्रता सेनानी, पीयाली फूकन के बारे में है, जो ब्रिटिश शासन के विरुध लड़े थे| उन्हे राजद्रोह के अपराध में अंग्रेज़ो ने फाँसी पर लटकाया था। यह फिल्म उस समय की अन्य फ़िल्मो की तुलना में सबसे आधुनिक फिल्म थी। स्मृत पारस (१९५५) नाम की फिल्म के साथ निप बरुआ ने निर्देशन की दुनिया में अपना पहला कदम रखा। उनकी अन्य फ़िल्मे मॅक आरू मोरं और रंगा पुलिस ने विभिन्न राज्य पदक एवं राष्ट्रीय स्तर पर रजत पदक जीता।

श्रेणी:फ़िल्म
श्रेणी:असमिया चलचित्र
महेन्द्रलाल सरकार

**महेन्द्रलाल सरकार** (1833–1904) भारत के एक चिकित्सक, समाजसुधारक, तथा वैज्ञानिक चेतना के प्रसारक नेता थे। 'इण्डियन एसोसियेशन फॉर द कल्टिवेशन ऑफ साईन्स' की स्थापना उन्होने ही की थी। वे कलकता मेडिकल कॉलेज के दूसरे स्नातक मेडिकल डॉक्टर थे। यद्यपि उन्होने एलोपैथी की शिक्षा ली थी, उन्होने होमियोपैथी को अपनाया और उसी के माध्यम से चिकित्सा की। अपने व्यावसायिक जीवन में उन्होने उस युग के कई महान व्यक्तियों की चिकित्सा की थी, जैसे-बंकिमचन्द्र चट्टोपाध्याय, रामकृष्ण परमहंस, त्रिपुरा के महाराज आदि।

महेन्द्रलाल सरकार का जन्म कलकता के पास पाइकपाड़ा (मुसिरहाट) नामक गाँव में हुआ था जो हावड़ा जिला के अन्तर्गत आता था। उनके पिताजी का नाम तारकनाथ सरकार था। कम आयु में ही उनके माता-पिता का देहान्त हो गया। जब वे ५ वर्ष के थे तो उनके पिता का देहान्त हो गया और जब ९ वर्ष के थे उनकी माँ का निधन हो गया। उनकी माँ उनके मामा के घर कोलकाता में आ गयीं थीं और उनकी मृत्यु के पश्चात उनका पालन-पोषण अपने मामा के घर ही हुआ जो कलकाता के नेबूतला में था। 

## सन्दर्भ

## बाहरी कड़ियाँ
*इण्डियन एसोसियेशन फॉर द कल्टिवेशन ऑफ साईन्स का जालघर

श्रेणी:बंगाल का नवजागरण
इण्डियन एसोसियेशन फॉर द कल्टिवेशन ऑफ साईन्स

**इण्डियन एसोसियेशन फॉर द कल्टिवेशन ऑफ साईन्स** (IACS) भारत के विज्ञान एवं प्रौद्योगिकी विभाग के अन्तर्गत एक स्वायत्त शोध संस्थान है। इसकी संस्थापना 29 जुलाई 1876 को डॉ महेन्द्रलाल सरकार ने की थी। यह भारत का प्राचीनतम शोध संस्थान है। 

यह संस्थान भौतिकी, रसायन, जीवविज्ञान, उर्जा, बहुलक तथा पदार्थों के सीमांतवर्ती क्षेत्रों में मौलिक शोध कार्य में समर्पित है। प्रत्येक क्षेत्र में आई ए सी एस युवा एवं प्रगतिशील शोध अध्येताओं का उनके डॉक्टरॉल कार्यक्रमों में उचित पोषण करती है। 

चन्द्रशेखर वेंकट रमन आई ए सी एस में 1907 से 1933 तक भौतिकी के विविध विषयों पर शोध कार्य करते रहे तथा 1928 में उन्होंने प्रकाश के प्रकीर्णन के प्रभाव पर अपना बहुचर्चित आविष्कार किया जिसने उन्हें ख्याति के साथ अनेक पुरस्कार भी दिलवाए जिनमें 1930 में प्राप्त नोबेल पुरस्कार भी शामिल है। अमेरिकन केमिकल सोसाइटी ने 1998 में रमन प्रभाव को 'अंतर्राष्ट्रीय ऐतिहासिक रासायनिक युगांतकारी घटना' की स्वीकृति प्रदान की है।

## प्रसिद्ध वैज्ञानिक
* जगदीश चन्द्र बसु
* चन्द्रशेखर वेंकटरमन
* सुब्रह्मण्यन् चन्द्रशेखर
* मेघनाद साहा
* कार्यमाणिक्यम् श्रीनिवास कृष्णन्
* एस भगवन्तम्
* के बन्द्योपाध्याय
* एल श्रीवास्तव
* एस के सेठी
* सी प्रसाद
* आशुतोष मुखोपाध्याय
* चुनीलाल बसु

## सन्दर्भ

## बाहरी कड़ियाँ
*'''इण्डियन एसोसियेशन फॉर द कल्टिवेशन ऑफ साईन्स (आई ए सी एस)''' का जालघर

श्रेणी:भारत के वैज्ञानिक संस्थान
गोविन्दराम सेकसरिया

right|thumb|300px|प्रसिद्ध व्यवसायी गोविन्दराम सेकसरिया
**गोविन्दराम सेकसरिया** (19 अक्टूबर 1888 - 29 जून 1946) भारत के एक प्रसिद्ध व्यवसायी थे। सेकसरिया तथा भगवती वैद्य औद्योगिक घराने के सबसे प्रसिद्ध व्यवसायी थे। उन्हें विश्व का 'कपास सम्राट' कहा जाता है। भारत की स्वतंत्रता के पूर्व के व्यवसायियों में वे सबसे सफल व्यवसायी थे।

गोविन्दराम सेकसरिया का जन्म राजपुताना (वर्तमान राजस्थान) के नवलगढ़ में हुआ था।

## इन्हें भी देखें
*श्री गोविन्दराम सेकसरिया प्रौद्योगिकी एवं विज्ञान संस्थान, इन्दौर

श्रेणी:भारत के व्यवसायी
देशी प्रेस अधिनियम

अंग्रेज सरकार द्वारा भारत में सन् 1878 में **देशी प्रेस अधिनियम** (Vernacular Press Act) पारित किया गया ताकि भारतीय भाषाओं के पत्र-पत्रिकाओं पर और कड़ा नियंत्रण रखा जा सके। उस समय लॉर्ड लिट्टन भारत का वाइसराय था। इस अधिनियम में पत्र-पत्रिकाओं में ऐसी सामग्री छापने पर कड़ी कार्यवाही का प्रावधान था जिससे जनता में ब्रिटिश शासन के विरुद्ध असंतोष पनपने की सम्भावना हो। वस्तुतः यह कानून भाषाई समाचार-पत्रों को दबाने के लिए लाया गया था। देशी प्रेस अधिनियम पारित होने के अगले दिन ही कोलकाता से बंगला में प्रकाशित अमृत बाजार पत्रिका ने अपने को 'अंग्रेजी दैनिक' पत्र बना दिया। इसके सम्पादक शिषिर कुमार घोष थे।

इस अधिनियम के अन्तर्गत सैकड़ों देशी पत्र-पत्रिकाएँ ज़प्त कर ली गयीं। प्रेसों में ताले डाल दिए गए। स्वदेशवासियों में राष्ट्रीय चेतना जागृत करने के लिए साहित्यकार बंकिमचन्द्र चट्टोपाध्याय (1838-1894) ‘आनन्द मठ’ का वन्देमातरम् लेकर आए जो ब्रिटिश शासकों के कोप का कारण बना। मुसलमानों को उकसाकर ‘आनन्दमठ’ की ढेरों प्रतियाँ जला दी गईं (एनसाइक्लोपीडिया ब्रिटेनिका : रमेशचन्द्र दत्त)।

वर्नाकुलर प्रेस एक्ट बहुत बदनाम हुआ तथा इंग्लैंड में सत्ता परिवर्तन के बाद 1881 में लॉर्ड रिपन ने रद्द कर दिया गया और १८६७ वाले पुराने कानून को ही जारी रखा गया।
ब्रिटिश सरकार द्वारा दुबारा भारतीय पत्र पत्रिकाओं पर नियंत्रण स्थापित करने के लिए भारतीय सामाचार पत्र अधिनियम,1910ई लाया गया जिसमें वर्नाकुलर प्रेस एक्ट से सम्बन्धित सभी घिनोने प्रावधानों को पुनर्जिवित कर दिया।
वर्नाकुलर प्रेस एक्ट गवर्नर जनरल लॉर्ड लिटन और राज्य सचिव लॉर्ड सलिसबरी के बीच गोपनीय गठजोड़ था। 

श्रेणी:भारत के अधिनियम
श्रेणी:भारत का इतिहास
घटोत्कच गुप्त

**घटोत्कचगुप्त** (280 ई – 319 ई) गुप्तवंश का दूसरा राजा और उस वंश के प्रथम शासक श्रीगुप्त का पुत्र था। स्वयं तो वह केवल 'महाराज' अर्थात् सामंत मात्र था, किंतु उसका पुत्र चंद्रगुप्त प्रथम वंश का प्रथम सम्राट् हुआ।

## परिचय
घटोत्कच (300-319 ई.) गुप्त काल में श्रीगुप्त का पुत्र और उसका उत्तराधिकारी था। लगभग 280 ई. में श्रीगुप्त ने घटोत्कच को अपना उत्तराधिकारी बनाया था। घटोत्कच तत्सामयिक शक साम्राज्य का सेनापति था। उस समय शक जाति ब्राह्मणों से बलपूर्वक क्षत्रिय बनने को आतुर थी। घटोत्कच ने 'महाराज' की उपाधि को धारण किया था।
शक राज परिवार तो क्षत्रियत्व हस्तगत हो चला था, किन्तु साधारण राजकर्मी अपनी क्रूरता के माध्यम से क्षत्रियत्व पाने को इस प्रकार लालायित हो उठे थे, कि उनके अत्याचारों से ब्राह्मण त्रस्त हो उठे।

ब्राह्मणों ने क्षत्रियों की शरण ली, किन्तु वे पहले से ही उनसे रुष्ट थे, जिस कारण ब्राह्मणों की रक्षा न हो सकी।

ठीक इसी जाति-विपणन में पड़कर एक ब्राह्मण की रक्षा हेतु घटोत्कच ने 'कर्ण' और 'सुवर्ण' नामक दो शक मल्लों को मार गिराया।

यह उनका स्पष्ट राजद्रोह था, जिससे शकराज क्रोध से फुँकार उठे और लगा, मानों ब्राह्मण और क्षत्रिय अब इस धरती से उठ जायेंगे।
घटोट्कच का शासनकाल चौथी शती के प्रथम और द्वितीय दशकों में रखा जा सकता है। घटोत्कचगुप्त नामक एक शासक की कुछ मुहरें वैशाली से प्राप्त हुई हैं और विसेंट स्मिथ तथा ब्लाख जैसे कुछ विद्वान् इन मुहरों को गुप्तपुत्र घटोत्कचगुप्त का ही मानते हैं। सेंट पीटर्सवर्ग के संग्रह में एक ऐसा सिक्का मिला है, जिस पर एक ओर राजा का नाम 'घटो-गुप्त' तथा दूसरी और 'विक्रमादित्य' की उपाधि अंकित है। प्रसिद्ध मुद्राशास्त्री एलेन ने इस सिक्के का समय ५०० ई. के आसपास निश्चित किया है। इस तथा कुछ अन्य आधारों पर वि. प्र. सिन्हा ने वैशाली की मुहरों तथा उपर्युक्त सिक्केवाले घटोत्कचगुप्त को कुमारगुप्त का एक पुत्र माना है, जिसने उसकी मृत्यु के बाद अपनी स्वतंत्रता घोषित कर दी थी। कुमारगुप्त के जीवित रहते सभवत: यही घटोत्कचगुप्त मध्यप्रदेश के एरण का प्रांतीय शासक था। उसका क्षेत्र वहाँ से ५० मील उत्तर-पश्चिम तुंबवन तक फैला हुआ था, जिसकी एक चर्चा एक गुप्त अभिलेख में हुई है।

घटोत्कच के काल की कुछ मुद्राएँ ऐसी मिली हैं, जिन पर 'श्रीघटोत्कचगुप्तस्य' या केवल 'घट' लिखा है।

‘मधुमती’ नामक क्षत्रिय कन्या से घटोत्कच का पाणिग्रहण (विवाह) हुआ था।

लिच्छिवियों ने घटोत्कच को शरण दी, साथ ही उनके पुत्र चंद्रगुप्त प्रथम के साथ अपनी पुत्री कुमारदेवी का विवाह भी कर दिया।

प्रभावती गुप्त के पूना एवं रिद्धपुर ताम्रपत्र अभिलेखों में घटोच्कच को गुप्त वंश का प्रथम राजा बताया गया है।

इसका राज्य संभवतः मगध के आसपास तक ही सीमित था।

महाराज घटोत्कच ने लगभग 319 ई. तक शासन किया था। 
इस राजा को पहला शासक माना जाता है

## सन्दर्भ


श्रेणी:भारत के शासक
श्रेणी:प्राचीन भारत का इतिहास
स्टेडियो ऑलिम्पिको

**स्टेडियो ऑलिम्पिको** रोम, इटली की मुख्य और सबसे बड़ा खेल सुविधा है। यह इतालवी राष्ट्रीय ओलंपिक समिति के स्वामित्व में है, स्टेडियम ज्यादातर फुटबॉल मैचों के लिए उपयोग किया जाता है। यह फुटबॉल क्लब लेज़िओ और ए.एस. रोमा के घर स्टेडियम है और कोप्पा इटालिया फाइनल के आयोजन स्थल है। स्थल कुछ रग्बी यूनियन मैचों की मेजबानी करता है, यह वर्तमान में इटली राष्ट्रीय रग्बी यूनियन टीम का घर है। यह कभी कभी संगीत समारोहों और विभिन्न प्रकार की घटनाओं मेजबानी करता है।

1960 में ओलंपिक के दौरान इस स्टेडियम में उद्घाटन समारोह, बंद समारोह और एथलेटिक घटनाओं का आयोजन किया गया था। १९९० फीफा विश्व कप के फाइनल इस स्टेडियम में आयोजित किया गया था, जिसमें पश्चिम जर्मनी ने विश्व कप जीतने के लिए अर्जेटीना को हराया।

## सन्दर्भ

## बाहरी कड़ियाँ

* External view of the Olympic Stadium of Rome
* Rome2009.net
* Brief Guide to Olympic Stadium of Rome
* How to reach the Olympic Stadium of Rome

श्रेणी:फुटबॉल स्टेडियम
विश्व बचत दिवस

**विश्व बचत दिवस** ३१ अक्टूबर को मनाया जाता है। इसकी स्थापना ३१ अक्टूबर १९२४ को इटली से हुई।
## सन्दर्भ

## बाहरी कड़ियाँ
*
श्रेणी:दिवस
शिषिर कुमार घोष

**शिषिर कुमार घोष** (1840–1911) भारत के प्रसिद्ध राष्ट्रवादी पत्रकार, अमृत बाजार पत्रिका के संस्थापक तथा स्वतंत्रता संग्राम सेनानी थे। वे 'इण्डिया लीग' के संस्थापकों में से थे। वे एक वैष्णव थे। उन्होने चैतन्य महाप्रभु के जीवनचरित पर १८९७ में अंग्रेजी में एक पुस्तक की रचना भी की थी। वे श्रीला भक्तिविनोद ठाकुर के मित्र थे भी जिनको उन्होने 'सप्तम् गोस्वामी' कहा था।

शिषिर घोष अपने जीवन के अधिकांश समय शान्तिनिकेतन में रहे जहाँ वे अंग्रेजी के प्राध्यापक थे। वे रवीन्द्रनाथ ठाकुर की रचनाओं के ज्ञाता और रहस्यवाद (mysticism) के अध्येता थे।

## सन्दर्भ


श्रेणी:भारतीय पत्रकार
स्वराज्य (हिन्दी समाचारपत्र)

**स्वराज्य** इलाहाबाद से निकलने वाला एक राष्ट्रवादी साप्ताहिक समाचारपत्र था। यह 1907 में उर्दू में निकलने वाला एक ऐसा अखबार था जिसने ढाई साल में ही आठ सम्पादक देखे। इसके सम्पादक जल्द बदलते रहे, क्योंकि अखबार ने अंग्रेजी सरकार के विरुद्ध अपनी कलम की धार कभी भोथरी नहीं होने दी। इसके एवज में सम्पादकों को कालापानी की सजा हो गई। सात सम्पादकों को कुल मिलाकर 94 साल 9 महीने की सजा हुई।

## परिचय
स्वदेशी आंदोलन के समय 1907 में उत्तर प्रदेश में इलाहाबाद के निवासी शांति नारायण भटनागर ने अपनी जमीन-जायदाद बेचकर स्वराज्य नामक साप्ताहिक अखबार निकाला। स्वराज्य अखबार के सम्पादकों को कुल 125 वर्ष के काले पानी की सजा हुई, फिर भी डिगे नहीं। स्वराज के संस्थापक भटनागर जी 'रायजादा' कहलाते थे उन्हें भी सरकार ने नहीं छोड़ा। तीन वर्षों का सश्रम कारावास हुआ। स्वराज प्रेस जब्त कर लिया गया। नया प्रेस खुला। बलिदानी सम्पादकों ने फिर कमान संभाल ली। होती लाल वर्मा को 10 वर्ष तथा बाबू राम हरि को 11 अंकों के प्रकाशन के बाद 21 वर्षों की सजा हुयी। मुंशी राम सेवक नये सम्पादक के रूप में कलेक्टर को अपना घोषणा पत्र ही दे रहे थे कि उन्हें गिरफ्तार कर लिया गया। कलेक्टर ने चुनौती दी कि और भी कोई है इस तख्त पर गद्दीनशीन होने के लिये। तब आगे आये देहरादून के नन्द गोपाल चोपड़ा, जिन्हें 12 अंकों के सम्पादन के बाद 30 वर्षों की सजा दी गयी। तब एकदम से 12 नामों की सूची सम्पादक बनने के लिए आयी। सभी ने कहा हम करेंगे सम्पादन। किन्तु पंजाब के फील्ड मार्शल कहे जाने वाले लद्धा राम कपूर सम्पादक बने। उन्हें तीन सम्पादकीय लिखने पर प्रति सम्पादकीय 10 वर्ष अर्थात् कुल तीस वर्षों की सजा हुई। इसके पश्चात अमीर चन्द्र जी इसके सम्पादक बने। किन्तु यहां महत्व का विषय यह है कि हर सम्पादक के जेल जाने के बाद स्वराज में एक विज्ञापन छपता था 
:: **सम्पादक चाहिए**- वेतन दो सूखे ठिक्कड़ (रोटी), एक गिलास ठंडा पानी, हर सम्पादकीय लिखने पर 10 वर्ष काले पानी की कैद। 
फिर भी लोग डरे नहीं, दमन के सम्मुख झुके नहीं। स्वाभाविक रूप से उनकी प्रेरणा का आधार बिगड़ती व्यवस्था का अन्तर्नाद ही था।

## स्वराज एक दृष्टि में

प्रकाशन वर्ष - १९०७

प्रकाशक - भारतमात सोसायटी, इलाहाबाद

प्रथम सम्पादक - शान्तिनारायण भटनागर, जो पहले लाहौर से प्रकाशित 'हिन्दुस्तान' का सम्पादन कर चुके थे।

ध्येयवाक्य - हिन्दुस्तान के हम हैं, हिन्दुस्तान हमारा है।

कुल प्रकाशित अवधि - ढाई वर्ष

कुल प्रकाशित अंक - 75

कुल संपादक - 8

;संपादक और उनकी सजा

शांतिनारायण भटनागर - 2 वर्ष की सजा और 500 रुपए जुर्माना

रामदास - अखबार नहीं चला पाए

होतीलाल वर्मा - 10 वर्ष की सजा

बाबू राम हरी - 21 वर्ष की सजा

रामसेवक - लाहौर से आए और घोषणा पत्र दाखिले के दौरान ही गिरफ्तार कर लिए गए।

नंदगोपाल - 30 वर्ष की सजा

लद्दाराम - 30 वर्ष की सजा

अमीर चंद बंबवाल- 1 वर्ष की सजा

सभी संपादकों को कुल हुई सजा - 94 वर्ष 9 माह

## सन्दर्भ

श्रेणी:हिन्दी भाषा के समाचार पत्र
महेश नारायण

**महेश नारायण** (१८५८ से १९०७) हिन्दी कवि तथा सामाजिक कार्यकर्ता थे। वे आधुनिक बिहार के निर्माता के रूप में भी जाने जाते हैं। सन १८८१ में २३ वर्ष की अवस्था में उन्होंने खड़ी बोली हिंदी में 'स्वप्न' नामक एक कविता की रचना की जिसका प्रकाशन पटना से प्रकाशित 'बिहार बंधु' में १३ अक्टूबर १८८१ को हुआ। यह खड़ी बोली हिंदी में रचित अपने समय की सबसे लम्बी कविता तो है ही, साथ ही हिन्दी भाषा के पूरे इतिहास में मुक्तछन्द की पहली कविता है।

उनके पिता मुंशी भगवतीचरण संस्कृत और फारसी के विद्वान थे। उन्होंने महेश नारायण को शुरू से ही विकास का ऐसा वातावरण प्रदान किया जिसके कारण बचपन से ही उनके अन्दर कुछ कर गुजरने की चाह बनी रही। पटना से इन्ट्रैन्स की परीक्षा पास करने के बाद वह उच्च शिक्षा के लिये कोलकाता चले गए। बीए की पढ़ाई बीच में ही छोड़कर वे वापस अपने बड़े भाई गोविन्दचरण के पास पटना आ गए। तथा उसके बाद उन्होंने 'बिहार टाइम्स' और 'कायस्थ गजेट' का प्रकाशन किया। 

उन्होने हिंदी और अँग्रेजी दोनो में अनेक निबन्धों और कविताओं की रचना की। लेकिन उनकी रचना के केन्द्र में आम आदमी के जीवन की समस्याएँ ही रहीं तथा इसी क्रम में उन्होंने समाज और राष्ट्र की समस्याओं को उठाया। हिंदी भाषा जनता की अस्मिता के लिये उन्होंने लगातार हिन्दी की वकालत की तथा अपने द्वारा संपादित पत्रों के संपादकीय में भारतीय राष्ट्रीयता के सवाल को उठाया। 

## हिन्दी की प्रथम छन्दमुक्त कविता
१३ अक्टूबर १८८१ को 'बिहारबन्धु' में 'स्वप्नभंग' नाम से उन्होने एक बड़ी कविता छपवायी। महेश नारयण की यह कविता हिन्दी की पहली मुक्तछन्द कविता है-
: *बिजली की चमक से रोशन हुआ चेहरा,
: *देखा तो परी है, ताजों से भरी है।
: *घुंघराले बाल, मखमल से दो गाल,
: *तथा नाजुक उसका कुछ था मलाल।

## सन्दर्भ

## बाहरी कड़ियाँ
*मुक्तछंद के प्रथम कवि महेश नारायण (अभिव्यक्ति)
*बाबू महेश नारायण (कविता कोष)

श्रेणी:हिन्दी साहित्यकार
श्रेणी:हिन्दीसेवी
फिलिस्तीनी मुक्ति संगठन

"फिलिस्तीन मुक्ति संगठन" (पीएलओ) एक संप्रभु फिलिस्तीन की स्थापना के लिए 1964 में स्थापित एक संगठन है। 100 से अधिक देशों ने पीएलओ को फिलिस्तीनी लोगों के कानूनी प्रतिनिधि के रूप में अपनाया। वह 1920 से वह संयुक्त राष्ट्र में एक महत्वपूर्ण पर्यवेक्षक थे। 1991 के मैड्रिड सम्मेलन से पहले, फिलिस्तीन और संयुक्त राज्य अमेरिका ने इसे एक राजनीतिक समर्थक संगठन माना।

## इन्हें भी देखें
* यासिर अराफ़ात (फिलिस्तीनी मुक्ति संगठन के नेता)

श्रेणी:इज़राइल
लावा लैंप

**लावा लैंप** एक सजावटी दीप है, जिसका आविष्कार 1963 में ब्रिटिश एकाउंटेंट एडवर्ड क्रेवेन-वाकर ने किया था। यह दीप रंगीन मोम की बूंदों से भरा होता है, जो की एक कांच के पोत के अंदर भरे साफ़ तरल में तैरते हैं। पोत के नीचे लगे एक उद्दीप्त दीपक के ताप से मोम के घनत्व में परिवर्तन आता है और वह ऊपर-नीचे चढ़ता और गिरता है। यह दीपक अनेक रूप-रंगों में तैयार किये जाते हैं।

## सिद्धांत

एक पारम्परिक लावा लैंप में उद्दीप्त या हलोजन दीप लगा होता है, जो एक लंबे कांच के बोतल को गरम करता है। 1968 के एक अमेरिकी पेटेंट के अनुसार इसके फोर्मुले में पानी एवं खनिज तेल, पैराफिन वैक्स और कार्बन टेट्राक्लोराइड का एक पारदर्शी, पारभासी या अपारदर्शी मिश्रण शामिल होता है। पानी और/या खनिज तेल को स्वैच्छिक पारदर्शी रंगों से रंगा जा सकता है।

पानी की तुलना में साधारण मोम का घनत्व काफी कम होता है और किसी भी तापमान पर वह पानी के ऊपर ही तैरता है। पर जब मोम में पानी से भारी कार्बन टेट्राक्लोराइड (जो की अज्वलनशील होने के साथ साथ मोम के साथ विलेयशील भी होता है) मिलाया जाता है, तब कक्ष तापमान पर मोम का घनत्व पानी से थोड़ा अधिक हो जाता है। गरमाने पर मोम पानी से ज्यादा फैलता है, इसलिए मोम का यह मिश्रण पानी से हल्का हो जाता है।मोम की बूंदें दीप की उपरी ओर चढ़ती हैं, जहाँ पहुंचकर वह ठंडी (और पानी से ज्यादा भारी) होकर वापस नीचे गिरने लगती हैं।बोतल की नीचली सतह पर स्थित एक तार पृष्ठ तनाव (surface tension) तोड़ कर नीचे गिर चुके बूंदों को पुनर्संयोजित करने का काम करता है।

दीप का बल्ब सामान्यतः 25 से 40 वाट का होता है। आम तौर पर मोम पर्याप्त तापमान पर पहुँचाने के लिए 45-60 मिनट का समय लगता है। कमरे का तापमान मानक कक्ष तापमान से कम होने की स्थिति में, 2 से 3 घंटे भी लग सकते हैं। 

मोम के पिघलने के पश्चात, दीप को हिलाया या उलटाया नहीं जाना चाहिए, क्यूंकि ऐसा करने से दोनों तरल पदार्थ पायस हो सकते हैं और परिणामस्वरूप मोम की बूंदों के आसपास का पदार्थ धुंधला हो जाता है। 

## इतिहास
ब्रिटिश एकाउंटेंट एडवर्ड क्रेवेन-वाकर ने इस दीप का आविष्कार एक शराबख़ाने में चूल्हे पर बुदबुदाते तरल पदार्थों से भरे एक कॉकटेल हल्लित्र से बने *एग टाइमर* को देखने के पश्चात किया।अपने इस "प्रदर्शन उपकरण" के लिए उन्होंने 1965 में  दायर किया और 1968 में इसे स्वीकृत प्राप्त हुई। क्रेवेन-वाकर की कंपनी का जन्म यूनाइटेड किंगडम के डॉरसेट काउंटी में स्थित पूल शहर में *क्रेस्टवर्थ* के नाम से हुआ। क्रेवेन-वाकर ने दीप का नाम "ऐस्ट्रो" रखा और "ऐस्ट्रो मिनी" एवं "ऐस्ट्रो कोच" इसके जैसे भिन्नरूप बनाये। 
## खतरा
2004 में, केंट, वाशिंगटन में रहने वाला एक पुरुष, केवल कुछ ही फुट की दूरी से रसोई के चूल्हे पर एक लावा लैंप को गरम करने के प्रयास में मारा गया था। गर्मी से लैंप में बने दबाव के कारण उसमें विस्फोट हुआ और कांच का एक टुकड़े ने उसके दिल को भेद दिया। यह चोट उसके लिए घातक साबित हुई।

## इन्हें भी देखें
* लावा
## सन्दर्भ

श्रेणी:प्रकाश
श्रेणी:विद्युत
गौतम सिंघानिया

**गौतम सिंघानिया** (जन्म ९ सितम्बर १९६५) एक भारतीय उद्योगपति हैं। वो रेमंड समूह के प्रबन्ध निर्देशक एवं अध्यक्ष हैं।उन्हें पेरिस में आयोजित एफआईए एनुअल जनरल असेंबली की बैठक के दौरान वर्ल्ड मोटर स्पोर्ट्स काउंसिल का सदस्य चुना गया। इस बैठक में 22 नामांकित सदस्यों में से कुल 14 सदस्यों को चयनित किया गया जिसमें वे भी शामिल हैं। इस पद पर उन्होंने सहारा फोर्स इंडिया के बॉस विजय माल्या का स्थान ग्रहण किया है।

जनवरी 2019 में गौतम सिंघानिया ने कंपनी में सारे पदों से इस्तीफा दे दिया था, ऐसा करने का बड़ा कारन पिता से चल रहा विवाद था |

2021 में मौजूदा सदस्यों के लिए आरक्षित  (WMSC) डब्ल्यूएमएससी की 14 सीटों के लिए हुए चुनावों में गौतम सिंघानिया हार गए थे | यह ऐसा पहली बार था जब भारत ने तीन दशकों से अधिक समय में पहली बार एफआईए (FIA) की शक्तिशाली विश्व मोटर स्पोर्ट काउंसिल (WMSC) में अपनी सीट खो दी है | 

## जीवन
उनका जन्म एक उद्यौगपति घराने में हुआ। उनके पिता का नाम विजयपत सिंघानिया और माँ का नाम आशाबाई सिंघानिया है।
## सन्दर्भ

श्रेणी:1965 में जन्मे लोग
आनन्द महिन्द्रा

**आनन्द महिन्द्रा** (जन्म १ मई १९५५) महिंद्रा समूह के प्रबन्ध निर्देशक एवं अध्यक्ष हैं। उनके दादा केसी महिन्द्रा कम्पनी के सह-संस्थापक थे। उन्होंने इसकी स्थापना अपने गृह नगर लुधियाना, पंजाब में की। २६ जनवरी २०२० को इन्हें पद्म विभूषण से सम्मानित किया गया।

## WHSBS
आनन्द महिन्द्रा ने अपनी शुरुआती शिक्षा लॉरेंस स्कूल लवडेल से आरम्भ की और बाद में १९७७ में हार्वर्ड कॉलेज, कैम्ब्रिज, मैसाचुसेट्स के मैग्ना मार्क से स्नातक की शिक्षा पूर्ण की और हार्वर्ड बिजनेस स्कूल, बोस्टन से १९८१ में एमबीए की शिक्षा पूर्ण की। २६ अक्टूबर २०११ की फ़ोर्ब्स रेंकिंग के आधार पर वो कुल यूएस $825 मिलियन सम्पति के साथ 68वें धनी भारतीय घोषित हुए।
## सन्दर्भ

श्रेणी:1955 में जन्मे लोग
श्रेणी:जीवित लोग
श्रेणी:उद्योगपति
श्रेणी:मुंबई के लोग
द टॅक्सस चेनसॉ मैसकर: द बिगिनिंग

***द टॅक्सस चेनसॉ मैसकर: द बिगिनिंग*** () 2006 की अमेरिकी स्लैशर फ़िल्म है। इसका निर्देशन जोनाथन लीब्समैन ने किया व उत्तरी अमेरिका में यह अक्टूबर 6, 2006, को रिलीज़ हुई। यह फ़िल्म 2003 में रिलीज़ हुई फ़िल्म *द टॅक्सस चेनसॉ मैसकर* का प्रीक्वेल है जिसमें 2003 की घटनाओं से चार वर्ष पूर्व की कहानी दिखाई गई है। फ़िल्म में मुख्य भूमिका में योर्डाना ब्रूस्टर, डियोरा बैर्ड, टेलर हैंडली, मैट बोमर और आर ली अर्मे हैं। 

## कथानक
एरिक हिल वियतनाम युद्ध वेट्रन (हिन्दी: सेवानिवृत्त सैनिक) है। एरिक अपने भाई डीन के सेना में जब्री भर्ती होने के पश्चात स्वयं पुनः भर्ती होना चाहता है जिस से वह अपने "दिशाहीन" भाई पर नज़र रख सके। दोनों भाई अपनी-अपनी प्रेमिकाओं के साथ भर्ती होने के लिए देश के दूसरे छोर पर जा रहे हैं। एक स्थान पर दुर्घटना का सामना करने के पश्चात वे स्थानीय शेरिफ से मिलते हैं और भयावह अनुभव शुरू हो जाता है।

## पात्र
*योर्डाना ब्रूस्टर – क्रिसी
*डियोरा बैर्ड – बेली
*टेलर हैंडली – डीन हिल
*मैट बोमर – एरिक हिल
*आर ली अर्मे – चार्ली हिविट जूनियर/शेरिफ होइट

## सन्दर्भ

## बाहरी कड़ियाँ
* 
* 
* 

श्रेणी:अंग्रेज़ी फ़िल्में
श्रेणी:अमेरिकी हॉरर फ़िल्में
ओलिम्पिक ल्यों

**ओलिम्पिक ल्यों** ; ल्यों में स्थित फ्रान्स का फुटबॉल क्लब है जिसे प्रायः केवल **ल्यों**, या **ओल** () कहते हैं। यह लिगुए 1 में खेलता है जो फ्रान्स का सर्वोच्च फुटबॉल प्रभाग है। कई समर्थकों और खेल के इतिहासकारों के अनुसार, क्लब 1899 में **ल्यों ओलिम्पिक उनिवेर्सितैरे** के रूप में गठन किया गया था, लेकिन राष्ट्रीय स्तर पर 1950 में एक क्लब के रूप में स्थापित किया गया था। क्लब के सबसे सफल अवधि 21 वीं सदी में है। क्लब 2002 में अपनी पहली लिगुए 1 चैम्पियनशिप जीती और सात लगातार खिताब की एक राष्ट्रीय रिकार्ड तोड़ स्ट्रीक शुरू किया।

ओलिम्पिक ल्यों, ल्यों में 40,500 सीट स्टेड डी गेर्लन्द में अपने घरेलू मैच खेलता है। क्लब वर्तमान ल्यों शहर के उपनगरीय में एक नए स्टेडियम बनाने रहा है। क्लब के रंग, सफेद लाल और नीले हैं। ओलिम्पिक ल्यों फ्रांस में सबसे लोकप्रिय क्लबों में से एक है। देश की आबादी का 11% क्लब का समर्थन करते हैं, इस संख्या पेरिस सेंट-जर्मेन के बराबर है और ओलिम्पिक डी मार्सिले के पीछे है।

## सन्दर्भ

## बाहरी कड़ियाँ

* आधिकारिक वेबसाइट

श्रेणी:फ्रांस के फुटबॉल क्लब
श्रेणी:फुटबॉल क्लब
क्योंकि सास भी कभी बहू थी

**क्योंकि सास भी कभी बहू थी** स्टार प्लस पर प्रसारित होने वाला हिन्दी धारावाहिक था। इसे भारतीय दूरदर्शन दुनिया के सबसे लंबे धारावाहिकों में एक समझा जाता है। वर्ष २००० से २००८ के बीच यह एशिया का सबसे ज़्यादा देखा जाने वाला धारावाहिक था। इसे अफ़्ग़ानिस्तान में दरी और श्री लंका में सिन्हाला भाषा में डब कर के देखा गया।

## सन्दर्भ

श्रेणी:भारतीय टेलीविजन धारावाहिक
श्रेणी:भारतीय स्टार टीवी कार्यक्रम
श्रेणी:टीवी कार्यक्रम
श्रेणी:टेलिविज़न धारावाहिक
वेक अप इण्डिया

Times of India office.JPG
अंगूठाकार|टायिम्स ऑफ इंडिया ने आलोचक दिया
]]

***वेक अप इण्डिया*** २०१३ में प्रदर्शित राजनीतिक नाटक फ़िल्म है जिसका लेखन एवं निर्देशन का कार्य बबलू सेशाद्री ने किया है। वेक अप इण्डिया, कनिष्का फ़िल्म्स के साथ श्री बालाजी एंटरटेनमेंट के बैनर तले बनी। इसमें अभिनय . साईं ताम्हनकर, मनोज जोशी, मुकेश तिवारी,मोहन जोशी, असरानी ने किया। फ़िल्म २५ अक्टूबर २०१३ को जारी की गयी।

## पटकथा
मुख्यमंत्री (अंजन श्रीवास्तव) की उम्र सत्तर साल से अधिक है। अचानक एक दिन मुख्यमंत्री पर जब एक जवान और खूबसूरत लड़की (साई) बलात्कार का आरोप लगाती है, राज्य की राजनीति में भूकम्प आ जाता है। मुख्यमंत्री के विरोधियों को अब झटपट सीएम की कुर्सी मिलती नजर आती है, तो मीडिया को टीआरपी बटोरने वाली एक ऐसी खबर मिल जाती है जो सबसे ज्यादा हॉट है और खूब बिक रही है। इन सब के बीच मुख्यमंत्री और उनकी पार्टी के लोग इसे विपक्ष की एक ऐसी सोची-समझी साजिश बताते हैं, जिसका मकसद सीएम को कुर्सी से हटाना है। इन सबके बीच मुख्यमंत्री रेप का इल्जाम लगाने वाली लड़की से मिलने का फैसला करते हैं, लेकिन वहां पहुंचकर मुख्यमंत्री और उनके साथ आई सरकारी लॉबी को ऐसी हकीकत का सामना करना पड़ता है, जिसकी कल्पना उन्होंने सपने में भी नहीं की थी।
## कलाकार
* चिराग पाटिल
* साईं ताम्हनकर - मुख्यमंत्री पर ब्लात्कार का आरोप लगाने वाली लड़की
* मनोज जोशी
* अंजन श्रीवास्तव - मुख्यमंत्री
* मुकेश तिवारी
* मोहन जोशी
* मिलिंद गुनाजी
* अनन्त जोग
* आदि ईरानी
* मुश्ताक़ खान
* अतुल परचुरे
* असरानी
* अंजुला सिंह महोर

## सन्दर्भ

## बाहरी कड़ियाँ

श्रेणी:भारतीय फ़िल्में
श्रेणी:2013 में बनी हिन्दी फ़िल्म
व्हाइट कॉलर

***व्हाइट कॉलर*** अमेरिकी टेलिविज़न शृंखला है जिसका प्रीमियर यूएसए नेटवर्क पर 23 अक्टूबर 2009, को हुआ था। इसका निर्माण जैफ़ ईज़टीन ने किया तथा मुख्य भूमिका में मैट बोमर और टिम डीके हैं। शृंखला की कहानी शातिर ठग नील कैफ्री (बोमर) और एफबीआई स्पेशल एजेंट पीटर बर्क के इर्दगिर्द घूमती है।

9 मार्च 2010, को 14 प्रकरणों वाले प्रथम सत्र का अंतिम प्रकरण प्रसारित हुआ। 13 जुलाई 2010, को शृंखला के दूसरे सत्र का प्रीमियर हुआ जो 8 मार्च 2011, तक चला। दूसरे सत्र में प्रथम सत्र की तुलना में तीन अधिक प्रकरण हैं। इतने ही प्रकरण तीसरे और चौथे सत्र में भी हैं जिनका प्रीमियर क्रमशः 7 जून 2011 और 10 जुलाई 2012 को हुआ। 5 मार्च 2013, को चौथे सत्र का सोलहवां प्रकरण प्रसारित हुआ। पाँचवे सत्र का प्रीमियर पिछले सत्रों की तुलना में कुछ महीनों की देरी से 17 अक्टूबर 2013, को हुआ। ईज़टीन की अपनी दूसरी अन्य परियोजनाओं के लिए प्रतिबद्धता के कारण इस सत्र में प्रकरणों की संख्या घटा कर 13 कर दी गई।

## अवलोकन
नील कैफ्री एक शातिर ठग, जालसाज और चोर है जिसे तीन वर्षों के अथक प्रयास के पश्चात एफबीआई स्पेशल एजेंट पीटर बर्क पकड़ लेता है। अपनी चार वर्ष की सजा पूर्ण होने से केवल कुछ महीने पहले कैफ्री जेल से भाग जाता है। वो ऐसा अपनी प्रेमिका केट को ढूंढने के लिए करता है। बर्क उसे फ़िर से ख़ोज कर जेल में पहुँचा देता है। केट को ढूंढने में असफ़ल कैफ्री इस बार एफबीआई के समक्ष एक सौदे का प्रस्ताव रखता है जिसके अंतर्गत उसे जेल से टखने मॉनिटर के साथ मुक्त कर दिया जाए और उसके बदले वह एफबीआई की दूसरे व्हाइट कॉलर अपराध सुलझाने में मदद करेगा। शुरुआती हिचकिचाहट के पश्चात बर्क प्रस्ताव से सहमत हो जाता है और इस तरह एक ऐसी अपरंपरागत व्यवस्था शुरू हो जाती है जिसमें चोर पुलिस की मदद करता है।
 
## बाहरी कड़ियाँ

* 
* 
* 
* 

श्रेणी:अंग्रेज़ी भाषा के टीवी कार्यक्रम
श्रेणी:दशक 2000 की अमेरिकी टेलिविज़न शृंखलाएँ
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी अपराध टेलिविज़न शृंखलाएँ
श्रेणी:अमेरिकी नाटक टेलीविजन शृंखला
श्रेणी:अमेरिकी कॉमेडी-ड्रामा टेलिविज़न शृंखलाएँ
आवरण मुद्रण

right|thumb|300px|आवरण छपाई
**आवरण मुद्रण** या **आवरण छपाई** या 'स्क्रीन प्रिंटिंग' मुद्रण की एक तकनीक है। इस तकनीक में किसी बुने हुई जाली (जैसे कोई कपड़ा) पर इमल्सन लगाकर स्टेंसिल तैयार की जाती है जिसे आवरण या स्क्रीन कहते हैं। जिस तल पर छपाई करनी होती है उसके ऊपर इस आवरण को ररखकर स्याही या रंग पोता जाता है जिससे उस तल पर वांछित चित्र या अक्षर छप जाते हैं। इस विधि से टी-शर्ट, पोस्टर, स्टिकर, विनाइल, लकड़ी तथा अन्य तलों पर छपाई की जाती है।

वस्तुतः आवरण मुद्रण भी स्टेंसिल द्वारा छपाई करता है। अन्तर केवल यह है कि इस तकनीक में स्टेंसिल किसी धातु की चादर पर न बनाकर किसी सछिद्र पतले पदार्थ से बनायी जाती है, जैसे कपड़ा, तार की महीन जाली आदि। दूसरा अन्तर यह है कि इसमें सछिद्र पदार्थ का कोई भाग काटकर हटाया नहीं जाता बल्कि जिस भाग से हम चाहते हैं कि स्याही/रंग पार न जा पाये, उस भाग को उचित पदार्थ से भर या ढक दिया जाता है। जिस भाग से स्याही का प्रवेश नहीं होने देना चाहते हैं, प्रायः उस भाग को भरने के लिए एक इमल्सन का प्रयोग किया जाता है जो पराबंगनी प्रकाश पड़ने पर कड़ा (तथा पानी में अघुलनशील) हो जाता है। शेष भाग पर पोता गया इमल्सन पानी के सम्पर्क में आकर धुल जाता है। इस प्रकार सछिद्र पदार्थ के कुछ भाग में स्याही पार होने के लिए छेद उपस्थित होते हैं जबकि शेष भाग के छेद भर दिए जाते हैं।

इस छपाई को सिल्कस्क्रीन छपाई, सेरीग्राफी (serigraphy) या सेरीग्राफ छपाई भी कहते हैं। चूंकि एक बार में एक ही रंग का प्रयोग किया जा सकता है, अतः बहरंगी छपाई के लिए बहुत से स्क्रीन बनाने पड़ते हैं और उन्हें बारी-बारी से लगाकर अलग-अलग रंग पोते जाते हैं।

## बाहरी कड़ियाँ
*Screen Printing (विकिबुक)
*A Simple Guide to Screen Printing Your Own Shirts

श्रेणी:छपाई
प्रहार (प्रक्षेपास्त्र)

**प्रहार** (संस्कृत: प्रहार) एक ठोस इंधन की, सतह-से-सतह तक मार करने में सक्षम कम दुरी की सामरिक बैलिस्टिक मिसाइल है। यह मिसाइल (प्रक्षेपास्त्र) भारत के रक्षा अनुसंधान एवं विकास संगठन द्वारा विकसित की गई है। प्रहार मिसाइल का प्रयोग किसी भी सामरिक और रणनीतिक लक्ष्यों को भेदने के लिए किया जा सकता है।

## सन्दर्भ

श्रेणी:प्रक्षेपास्त्र
श्रेणी:भारतीय सेना
श्रेणी:भारतीय आयुध
यशोधरा राजे सिंधिया

**यशोधरा राजे सिंधिया** (जन्म लंदन, १९ जून १९५४) ग्वालियर के महाराजा मराठा जिवाजीराव सिंधिया और विजयराजे सिंधिया की सबसे छोटी पुत्री हैं। वो १५वीं लोक सभा के लिए ग्वालियर से सांसद निर्वाचित हुई। वो राजस्थान की पूर्व मुख्यमंत्री वसुन्धरा राजे सिंधिया की छोटी बहन हैं।

## सन्दर्भ

श्रेणी:1954 में जन्मे लोग
श्रेणी:जीवित लोग
श्रेणी:१४वीं लोक सभा के सदस्य
श्रेणी:१५वीं लोकसभा के सदस्य
श्रेणी:भारतीय जनता पार्टी के राजनीतिज्ञ
श्रेणी:मध्य प्रदेश के लोग
हकीमुल्ला महसूद

अंगूठाकार|उत्तरी वज़ीरिस्तान

**हकीमुल्ला महसूद** (; c. 1979 - 1 नवम्बर 2013), जिनका जन्म का नाम **जमशेद महसूद** (पश्तो/उर्दू: جمشید محسود) और जिन्हें **ज़ुल्फ़िक़ार महसूद** (पश्तो/उर्दू: ذو الفقار محسود) के नाम से जाना जाता था, तहरीक-ए-तालिबान पाकिस्तान (टीटीपी) के अमीर थे। वो पूर्व कमांडर बैतुल्ला महसूद के सहायक और आतंकवादी संगठन फिदायीन अल-इस्लाम के एक प्रमुख नेता थे।

## जीवन
हकीमुल्ला का जन्म दक्षिणी वज़ीरिस्तान के जांडोला नामक कस्बे के पास हुआ। हकीमुल्ला महसूद 2009 में पाकिस्तानी तालिबान के नेता बैतुल्ला महसूद के ड्रोन हमले में मारे जाने के बाद कमांडर बने थे। हकीमुल्ला साल 2007 में तब महत्वपूर्ण बन गए थे जब बैतुल्ला ने उन्हें अपना कनिष्ठ कमांडर नियुक्त किया था। उस समय हकीमुल्ला ने 300 पाकिस्तानी सैनिकों पर कब्जा कर लिया था और रातोंरात संगठन में उनका कद बढ़ गया था।
## मृत्यु एवं विवाद
हकीमुल्ला की मृत्यु की अफ़वाहें २००९ से ही आती रही हैं। 1 नवम्बर 2013 को तालिबान के उच्च सूत्रों के अनुसार अमेरिकी ड्रॉन हमलों में हकीमुल्ला की मौत हो गई।
## सन्दर्भ

श्रेणी:२०१३ में निधन
पेरिस सेंट-जर्मेन

**पेरिस सेंट-जर्मेन फुटबॉल क्लब**, **पीएसजी** या **पेरिस सेंट-जर्मेन** के रूप में भी जाना जाता, एक पेशेवर एसोसिएशन फुटबॉल क्लब पेरिस, फ्रांस में आधारित है। क्लब पेरिस एफसी और स्टेड सेंट जर्मेन के विलय के बाद, 12 अगस्त 1970 पर स्थापित किया गया था। पीएसजी 1974 के बाद से लिगुए 1 में खेल रहा है। क्लब 3 लिगुए 1, 8 फ्रांस कप, 3 लीग कप, तीन चैंपियंस ट्रॉफी, एक यूईएफए कप विनर्स कप जीत लिया है। उन्का घर स्टेडियम 1974 के बाद से पार्क डेस प्रिंसेस है। शर्ट सफेद किनारों द्वारा बनाये गये एक लाल केंद्रीय खड़ी पट्टी के साथ नीले रंग की है।

कतर निवेश प्राधिकरण 2012 में क्लब के कुल मालिक बन गए। अधिग्रहण के बाद, पेरिस सेंट-जर्मेन फ्रांस में सबसे अमीर क्लब और दुनिया में सबसे अमीर में से एक क्लब बन गया।

## सन्दर्भ

## बाहरी कड़ियाँ

* आधिकारिक वेबसाइट

श्रेणी:फ्रांस के फुटबॉल क्लब

श्रेणी:फुटबॉल क्लब
लॉस एंजिल्स अन्तरराष्ट्रीय विमानपत्तन गोलीबारी, २०१३

**लॉस एंजिल्स अन्तरराष्ट्रीय विमानपत्तन गोलीबारी, २०१३** प्रशान्त समय कटिबद्ध के अनुसार नवम्बर 1, 2013 को सुबह 9:20 बजे घटित घटना है जिसमें लॉस एंजिल्स अन्तरराष्ट्रीय विमानपत्तन के जाँच बिन्दु क्षेत्र टर्मिनल 3 पर एक बन्दुकधारी ने गोलीबारी आरम्भ कर दी जिसमें परिवहन सुरक्षा प्रशासन के एक कर्मचारी की मौत सहित कई लोग घायल हो गये।

## गोलीबारी
पॉल एंथनी सियान्सिया ने हवाई अड्डे के टर्मिनल 3 पर प्रवेश किया और अर्द्ध-स्वचालित रायफल को बस्ते से बाहर निकाला, एवं गोलीबारी शुरू कर दी। वो परिवहन सुरक्षा प्रशासन (TSA) के जाँच क्षेत्र में घुस गया और गोलीबारी चालु रखी। टर्मिनल पर फ़ायरिंग करने के बाद बंदूकधारी सुरक्षा जांच वाले क्षेत्र में गया और वहां भी उसने फायरिंग जारी रखी।

## इन्हें भी देखें
*लॉस एंजिल्स विमानपत्तन गोलीबारी, २०१३

## सन्दर्भ

श्रेणी:विमानक्षेत्र
श्रेणी:गोलीबारी
माइक्रोसॉफ़्ट एक्सेस

**माइक्रोसॉफ़्ट ऐक्सेस** () एक ibeob1oekडेटाबेस प्रबन्धन प्रणाली है, जिसकी रचना और वितरण माईक्रोसॉफ्ट ने अपनी माइक्रोसॉफ्ट विन्डोज़ और मैक ओएस एक्स के लिए किया है। यह अनुप्रयोग माईक्रोसॉफ्ट ऑफिस का एक भाग है। इसका उपयोग डेटाबेस बनाने, डेटाबेस को मैनेज करने, विश्लेषण करने एवं रिपोर्ट बनाने में किया जाता है।

## उपयोग
इसके द्वारा आप अपना डेटाबेस फ़ाइल बना सकते हैं। यह "फॉन्ट-एंड" के रूप में कार्य करता है और माइक्रोसॉफ्ट एसक्यूएल सर्वर के जैसे "बैक-एंड" के रूप में भी। कुछ अन्य अनुप्रयोग जैसे विजुवल बेसिक, एएसपी.नेट आदि भी माइक्रोसॉफ्ट एक्सेस के डेटाबेस प्रारूप का उपयोग करते हैं। यह माइक्रोसॉफ्ट के अन्य अनुप्रयोगों के साथ भी काम करता है, जैसे एक्सेल, आउटलूक, वर्ड, पावरपॉइंट आदि। 

## सन्दर्भ

## इन्हें भी देखें
* माइक्रोसॉफ्ट ऑफिस
* ओपनऑफिस.ऑर्ग
* माइक्रोसॉफ्ट पावरप्वाइण्ट

श्रेणी:माइक्रोसॉफ़्ट सॉफ़्टवेयर
श्रेणी:माइक्रोसॉफ़्ट